**DRUGAČNOST NAS BOGATI**

V četrtek, 22. 11. 2018 , smo prvo šolsko uro na podružnični šoli Bučka gostili prav posebnega gosta. Obiskal nas je gospod Soiiley Mane v spremstvu gospe in gospoda Vidriha. Pobližje smo tako lahko spoznali človeka druge rase – druge kulture. Soiiley Mane namreč izhaja iz Afrike, sedaj pa živi v Franciji. V Sloveniji je službeno. S temnopoltim gospodom so se učenci lahko pogovarjali v angleščini. Gospod Vidrih pa nam je vseskozi tudi prevajal, saj je gospod Soiiley Mane govoril predvsem v francoščini. Skozi projekcijo nam je predstavil svojo državo rojstva, njihovo kulturo, svojo družino itd. Povedal nam je, da govori tudi 6 jezikov. Zelo smo bili presenečeni in navdušeni ob njegovem zapisu v arabščini, saj je pisal od desne proti levi. Njegov obisk nam bo še dolg ostal v lepem spominu, saj je stik z ljudmi druge rase, narodnosti in kulture res nekaj posebnega.

Zapisala: Urška Zidar

Foto: Urška Zidar



















